मारे जाने वाले दो पाकिस्तान और दो भारत के नागरिक हैं.श्रीनगर स्थित बीबीसी संवाददाता रियाज़ मसरूर के मुताबिक़, भारत की तरफ़ से बीएसएफ़ ने पाकिस्तानी रेंजर्स पर जम्मू के आरएस पुरा समेत 17 भारतीय सीमा चौकियों पर रात भर फ़ायरिंग करने का आरोप लगाया है.बीएसएफ़ के आईजी राकेश कुमार ने बीबीसी को बताया, "पाकिस्तान की ओर से फ़ायरिंग में सात लोग घायल हुए थे, जिनमें दो की मौत हो गई है. घायलों में एक सीमा सुरक्षा बल का जवान भी है."बीएसएफ़ अधिकारियों के अनुसार, जोदाफ़ार्म गांव पर भारी गोलाबारी हुई है और अर्निया सब सेक्टर भी इसकी चपेट में आया.भारी गोलाबारी के चलते कई परिवारों ने गांव छोड़ दिया है.उधर पाकिस्तान रेंजर्स की तरफ़ से जारी एक बयान में कहा गया है कि भारत की सीमा सुरक्षा बल (बीएसएफ़) ने शुक्रवार रात भारी हथियारों से चारवा और महराज सेक्टर के सीमावर्ती इलाक़ों पर गोलीबारी की.रेंजर्स के अनुसार दो अलग-अलग गांवों में 50 साल की रुख़साना बीबी और 60 साल के इमदाद हुसैन मारे गए और कई नागरिक घायल हुए हैं.रेंजर्स का कहना है कि गोलीबारी में कई घरों को नुक़सान पहुंचा है और कई मवेशी भी मारे गए हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)